คือหนูเป็นคนที่ประจำเดือนมาไม่ปกติค่ะ มาช้าสุดคือ11วัน ประจำเดือนมาล่าสุด วันที่15มกรา พอ10กุมภา มันมีเลือดจากช่องคลอดค่ะมาอยู่ประมาณ5วัน แล้วก็เป็นตกขาวปกติ ตอนนี้ประจำเดือนขาด2อาทิตย์กว่าแล้วค่ะแต่ก็ไม่มีอาการอื่นๆร่วมด้วย ซื้อที่ตรวจมาตรวจก็ขึ้นขีดเดียว นอกจากท้องมีโอกาสเป็นอย่างอื่นมั้ยคะ
สวัสดีค่ะ หากเดือน ม.ค. ประจำเดือนมาวันที่ 15 แล้ววันที่ 10 ก.พ. ได้มีเลือดออกมานาน 5 วัน เลือดดังกล่าวก็น่าจะเป็นประจำเดือนได้ เพราะมีระยะห่างของรอบประจำเดือนเท่ากับ 26 วัน ถือเป็นระยะห่างระหว่างรอบประจำเดือนที่ปกติดี ทั้งนี้ ระยะห่างระหว่างรอบประจำเดือนที่ปกติคือ 21-45 วัน โดยในแต่ละรอบเดือน ไม่จำเป็นต้องเท่ากัน และหากยิ่งอยู่ในช่วงวัยรุ่น ประจำเดือนก็มักจะมาไม่สม่ำเสมอได้ค่ะ นอกจากนี้ หากได้ตรวจหาการตั้งครรภ์แล้วไม่พบ เลือดดังกล่าวก็ไม่น่าเกิดจากภาวะแทรกซ้อนของการตั้งครรภ์ใดๆ และไม่น่าเป็นเลือดที่เกิดจากโรคอะไร เพราะไม่เช่นนั้น ก็ต้องมีเลือดออกผิดปกติมาอีกเรื่อยๆ ค่ะสำหรับประจำเดือนในรอบต่อไป ก็น่าจะมาในช่วงวันที่ 10 มี.ค. หรืออาจนานกว่านี้ก็ได้ ดังนั้น ก็ควรรอประจำเดือนต่อไปก่อนค่ะ